ZMLUVA O POSKYTNUTÍ SLUŽBY

uzatvorená v súlade s ustanovením § 269 a násl. Obchodného zákonníka 513/1991 Zb.

**čl. I.**

**Zmluvné strany**

**Objednávateľ:**

Názov : Obec SENOHRAD

Sídlo organizácie: Senohrad 151, 962 43 Senohrad

Štatutárny zástupca : Mgr. Oľga Bartková, starostka obce

IČO: 00320234

DIČ: 2021152606

Bankové spojenie: Všeobecná úverová banka, a.s.

Číslo účtu: 1639879057/0200

(ďalej len: „Objednávateľ“)

**Poskytovateľ:** Môlča records s.r.o.

Sídlo: Tulská 65, 974 04 Banská Bystrica

Zastúpený: Bc. René Bošeľa, konateľ

Bankové spojenie: VÚB banka a.s.

číslo účtu: SK5402000000003194002656

IČO: 47426411

DIČ: 2023871333

Označenie registra: Spoločnosť Môlča records s.r.o. je zapísaná v Obchodnom registri Okresného súdu Banská Bystrica

Číslo zápisu: 25006/S

(ďalej len: „Dodávateľ“)

**čl. ll.**

**Predmet zmluvy**

**1.** Predmet zmluvy: Výber dodávateľa, ktorý zabezpečí vydanie hudobného CD v náklade 500 ks, ako prezentačný materiál obce Senohrad pod názvom: **„Senohradské ľudové piesne od Hrachovinky“,** ktorý sa bude realizovať v rámci „Zmluvy o poskytnutí dotácie zo štátneho rozpočtu prostredníctvom rozpočtu Ministerstva kultúry Slovenskej republiky na rok 2015 číslo MK-6253/2015/7.3“

**2.** Podrobná špecifikácia predmetu zákazky:

V cene predmetu zákazky sú zahrnuté nasledujúce položky:

a) NAHRÁVANIE:

1. Príprava: náklady spojené s prepravou zvukovej techniky, nazvučenie hudobného telesa

2. Realizácia zvukovej nahrávky

3. Mixáž a strih: editácia, nastavenie pomerov nástrojov a spevu v jednotlivých piesňach

4. Mastering: finalizácia zmixovaných nahrávok

b) GRAFICKÝ NÁVRH CD:

1. Promo fotografovanie

2. Vytvorenie grafického návrhu obalu a potlače CD

c) REGISTRAČNÉ A VYDAVATEĽSKÉ POPLATKY:

1. Poplatky spojené s registráciou a vydaním hudobného CD

d) LISOVANIE A TLAČ CD:

1. Lisovanie a tlač bookletu CD v náklade 1 000 ks

**3.** Dodávateľ je povinný vykonať predmet zmluvy uvedený v článku II. tejto zmluvy odborne, kvalitne a za podmienok uvedených v tejto zmluve, na svoje náklady a svoje nebezpečenstvo. Činnosť musí byť vykonávaná tak, aby boli riadne a v čas plnené všetky povinnosti vyplývajúce z výzvy k projektu: „CD s názvom Senohradské ľudové piesne od Hrachovinky“ na základe Zmluvy o poskytnutí nenávratného finančného príspevku uzavretej medzi Ministerstvom školstva, vedy, výskumu a športu SR a objednávateľom. Poskytovateľ vyhlasuje, že bol s týmito dokumentmi dôkladne oboznámený a zaväzuje sa pri plnení tejto zmluvy ich plne dodržiavať. Poskytovateľ je povinný rešpektovať pokyny objednávateľa a poskytovateľa finančného príspevku.

**čl. III.**

**Čas a miesto plnenia a spôsob plnenia**

1. Dodávateľ sa zaväzuje, že zabezpečí a dodá predmet zmluvy dojednaný v rozsahu a obsahu čl. II tejto zmluvy v lehote do 30. 11. 2015.

2. Predmet plnenia podľa tejto zmluvy je splnený riadnym zabezpečením a dodaním služieb objednávateľovi.

**čl. IV.**

**Cena predmetu zmluvy**

1. Cena za predmet zmluvy je stanovená dohodou zmluvný ch strán v zmysle zákona č . 18/1996 Z. z. o cenách v znení neskorších predpisov a predstavuje:

Celková cena bez DPH .....1 790,- EUR, slovom: tisícsedemstodeväťdesiat

Podrobná špecifikácia cien je uvedená v Prílohe č. 1 tejto zmluvy.

2. V cene uvedenej v odseku 1 tohto článku sú zahrnuté všetky náklady poskytovateľa na plnenie tejto zmluvy.

3. Cena za dodanie služby podľa tejto zmluvy bude uhradená na základe faktúry, ktorú vystaví poskytovateľ po splnení predmetu zmluvy.

4. Faktúra je splatná do 30 dní odo dňa jej doručenia objednávateľovi. Za deň úhrady sa považuje deň odpísania z účtu objednávateľa.

**5.** Faktúra musí obsahovať údaje v súlade s platnou právnou úpravou. V prípade, že faktúra nebude obsahovať predpísané náležitosti, objednávateľ je oprávnený vrátiť ju poskytovateľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry objednávateľovi.

**čl. V.**

**Zmluvné pokuty**

1. V prípade oneskorenia odovzdania predmetu tejto zmluvy uhradí poskytovateľ objednávateľovi pokutu vo výške 0,05% z hodnoty predmetu zákazky za každý deň omeškania.

2. V prípade oneskorenej úhrady faktúry je objednávateľ povinný uhradiť poskytovateľovi poplatok z omeškania vo výške 0,05% dlžnej sumy za každý deň omeškania.

**čl. VI.**

**Záverečné ustanovenia**

1. Zmluva nadobúda platnosť dňom podpísania zmluvný mi stranami a účinnosť dňom nasledujúcim po dni jej zverejnenia na webovej stránke objednávateľa.

2. Doručovanie: Ak nie je možné doručiť písomnosť zmluvnej strane na adresu jej sídla uvedenú v tejto zmluve a jej iná adresa nie je druhej zmluvnej strane písomne oznámená, písomnosť sa považuje za doručenú po troch dňoch od vrátenia nedoručenej zásielky zmluvnej strane za doručenú, a to aj vtedy, ak ten, kto je oprávnený konať za zmluvnú stranu sa o tom nedozvie.

4. Túto zmluvu je možné meniť a dopĺňať len formou písomný ch dodatkov podpísaných oprávnenými zástupcami oboch zmluvný ch strán, ktoré budú tvoriť neoddeliteľnú súčasť tejto zmluvy.

5. Táto zmluva je vyhotovená v 4 rovnopisoch, z ktorých po jej podpísaní objednávateľ obdrží tri vyhotovenia a poskytovateľ jedno vyhotovenie.

6. Vzťahy touto zmluvou neupravené sa riadia ustanoveniami Obchodného zákonníka v platnom znení.

Objednávateľ: Poskytovateľ:

v Senohrade, dňa..5.10.2015 v Banskej Bystrici, dňa................

 Mgr. Oľga Bartková René Bošeľa

............................................ ..................................................

 *Starostka obce konateľ Môlča records s.r.o.*

Príloha č. 1 Podrobná špecifikácia cien predmetu zmluvy.

**Príloha č. 1. zmluvy**

**Podrobná špecifikácia cien predmetu zmluvy**

|  |  |  |  |  |  |
| --- | --- | --- | --- | --- | --- |
| Opis predmetu zákazky | m. j. | počet m. j. | Cena v € bez DPH za m. j. | Cena spolu bez DPH | Cena celkom v € |
| Nahratie CD s názvom „Senohradské ľudové piesne od Hrachovinky“ | **hod** | **20** | **40,00** | **800,00** | **800,00** |
| Vydanie CD s názvom „Senohradské ľudové piesne od Hrachovinky“ | **ks** | **1000** | **0,99** | **990,00** | **990,00** |

Objednávateľ: Poskytovateľ:

v Senohrade, dňa..5.10.2015 v Banskej Bystrici, dňa................

 Mgr. Oľga Bartková René Bošeľa

............................................ ..................................................

 *Starostka obce konateľ Môlča records s.r.o.*